Gloria Estefan

Gloria Estefan, lo pseudonim de Gloria Maria Milagrosa Fajardo (L'Avana (Cuba), 1 de setembre de 1957), es una cantaira famosa que uèi viu als Estats Units.

Sa familha fugiguèt de Cuba quand Gloria aviá pas qu'un an, vist que son paire aviá participat a la dictatura sanguinària de Fulgencio Batista, e recercat per divèrses crimes contra la populacion. Aprèp un an a Miami, la familha càmbia de vila un còp mai, cap a Tèxas, ont lo paire de Gloria es transferit per de rasons de trabalh coma militar de l'armada dels Estats Units.

Gloria cultivèt dempuèi qu'èra pichòta son amor per la musica. Amb lo pas dels ans, e amb l'idèa d'organizar un grop musical, coneguèt Emilio Estefan, que se maridarà amb el mai tard. Lo jove Emilio animava de fèstas e los maridatges amb son grop: lo "Miami Latin Boys", que Gloria ne vendrà far partida qualque temps aprèp.

Aprèp maites concèrts, lo nom del grop cambièt per "Miami Sound Machine". Gloria e Emilio se maridèron en 1978.

En 1980 nasquèt lo primièr filh del parelh, Nayib. Aquela meteissa annada se moriguèt lo paire de Gloria. Encara en 1980, comencèron a publicar sos primièrs trabalhs: 'Renacer', Miami Sound Machine', 'Imported'... Se mesclan dins aqueles disques las sonoritats latinas a las paraulas en espanhòl e en anglés.

En 1981 la cadena CBS faguèt un contracte al Miami Sound Machine que permetèt de sortir los disques seguents.

En 1993 Gloria obtenguèt un Grammy pel disc 'Mi tierra'. En 1995 capitèt de recebre un autre Grammy pel disc 'Abriendo puertas'.


Discografia
Amb lo Miami Sound Machine:

 Renacer (1977)
 Miami Sound Machine (1978)
 Imported (1979)
 MSM (1980)
 Otra Vez (1981)
 Rio (1982)
 A Toda Maquina (1984)
 Eyes of Innocence (1984) US: Disc d'aur
 Primitive Love (1986) US: 3 disques de platina
 Let It Loose (1987) US: 4 disques de platina
 Anything For You (Let It Loose, en version pel mercat britannic) (1988)

Coma solista:

 Cuts Both Ways (1989) US: 3 disques de platina
 Exitos de Gloria Estefan' (1990)
 Into the Light (1991) US: 2 disques de platina
 Greatest Hits (1992) US: 4 disques de platina
 Mi Tierra (1993) US: 1 disc de platina
 Christmas Through Your Eyes (1993) US: 1 disc de platina
 Hold Me, Thrill Me, Kiss Me (1994) US: 2 disques de platina
 Abriendo Puertas (1995) US: Disc d'aur
 Destiny (1996) US: Disc d'aur
 Gloria! (1998) US: Disc d'aur
 Alma Caribeña (2000) US: Disc d'aur
 Greatest Hits, Vol. II (2001)
 Unwrapped (2003)
 Amor y Suerte: Exitos Romanticos (2004)

Vejatz tanben
 Miami Sound Machine

Ligams extèrnes

Sit oficial de Gloria Estefan
Gloria Estefan Official Facebook
Gloria Estefan Official Fan TV
Conga OnLine Fans
Fan Club Gloria Estefan de Mexic
perfil de Gloria Estefan al NNDB
Sit oficial de SONY Music sus Gloria Estefan

Estefan, Gloria
Estefan, Gloria
Estefan, Gloria
Estefan, Gloria
Estefan, Gloria
Estefan, Gloria
Categoria:Cantaira e cantaire dels ans 2000
Categoria:Cantaira ispanofòna